Diari Oficial de la Generalitat Valenciana


Sumari del DOGV 3128, del 24-11-1997 (1997/11841)

DECRET 284/1997, d'11 de novembre, del Govern Valencià, pel qual s'acorda la reversió, a l'Ajuntament de Picassent, de l'immoble de 5.000 m2 de superfície situat al carrer del Olmo d'aquesta població, i modificar la finalitat de la cessió de la finca de 1.125 m2, per a destinar-la a la construcció dels jutjats de Picassent.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1997/11/11/284/dof/vci/html**

### Dades del document

Número de DOGV
:   3128

Data del DOGV
:   24-11-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/11951


Data del document
:   11-11-1997

Organisme emissor
:   Conselleria d'Economia, Hisenda i Administració Pública

Tipus de document
:   Decret

3869 DECRET 284/1997, d'11 de novembre, del Govern Valencià, pel qual s'acorda la reversió, a l'Ajuntament de Picassent, de l'immoble de 5.000 m2 de superfície situat al carrer del Olmo d'aquesta població, i modificar la finalitat de la cessió de la finca de 1.125 m2, per a destinar-la a la construcció dels jutjats de Picassent. [97/X11834]
  
L'Ajuntament de Picassent, en sessions plenàries dels dies 28 de desembre de 1992 i 29 de març de 1994, acordà la cessió gratuïta a la Generalitat Valenciana de l'immoble de 6.125 m2 situat al carrer de l'Om d'aquest municipi, amb la finalitat que s'hi construís una residència i centre de dia per a la tercera edat.
  
Aquesta cessió fou acceptada pel Decret 5/1995, de 10 de gener, del Govern Valencià.
  
L'Ajuntament de Picassent ha sol·licitat la reversió de part d'aquesta parcel·la i accepta mantenir la cessió de la finca de 1.125 m2 de superfície per a la construcció dels nous jutjats de Picassent, mitjançant acord plenari de 31 de juliol de 1997.
  
La Conselleria de Benestar Social ha informat favorablement sobre la sol·licitud de l'Ajuntament de Picassent.
  
D'acord amb la competència atribuïda per la Llei 3/1986, de 24 d'octubre, de Patrimoni de la Generalitat Valenciana, a proposta del conseller d'Economia, Hisenda i Administració Pública i amb la deliberació prèvia del Govern Valencià, en la reunió del dia 11 de novembre de 1997,
  
DECRETE
  
Article 1
  
Accedir a la reversió, a favor de l'Ajuntament de Picassent, del dret de propietat de l'immoble de 5.000 m2 de superfície situat al carrer del Olmo de Picassent, que consta inscrit en el Registre de la Propietat de Picassent al foli 167, llibre 355, finca 29.514, que fou cedit per a la construcció d'una residència i centre de dia per a la tercera edat.
  
Article 2
  
Modificar de comú acord amb l'Ajuntament de Picassent la condició a la qual fou sotmesa la cessió de la finca de 1.125 m2 de superfície, inscrita en el Registre de la Propietat de Picassent al foli 171, llibre 355, tom 2.211, finca 29.518, efectuada per aquest ajuntament a favor de la Generalitat Valenciana; la parcel·la haurà de destinar-se a la construcció dels jutjats de Picassent.
  
Article 3
  
Les despeses derivades de l'atorgament de la corresponent acceptació de la finca 29.518 seran pagades per la Generalitat Valenciana.
  
DISPOSICIÓ FINAL
  
La Conselleria d'Economia, Hisenda i Administració Pública realitzarà els tràmits necessaris per a fer efectiu el que disposa aquest decret.
  
València, 11 de novembre de 1997
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Economia, Hisenda i Administració Pública,
  
JOSÉ LUIS OLIVAS MARTÍNEZ


Còpia Permalink ELI